Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

   

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  „Mesés Bevezető“ – A gyermek érzelmi intelligenciájának fejlesztése mesével – mese hatása a gyermek személyiségfejlesztésére- mese iránti érdeklődés felkeltése, mesefajtákkal ismerkedés, képeskönyvek gyűjtése – kedvenc mesekönyvem.

**Tevékenységek:**  Közös projekttevékenység dokumentálása

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája Futrinka Bábcsoportja“

**Dátum:** 2018.11.23.

**Felelősök a Futrinka Bábcsoport fellépésének megszervezéséért:**

Bréda Szilvia

Rózsa Anna

Základná škola s materskou školou Dávida Mészárosa - Mészáros Dávid Alapiskola és Óvoda,

   

|  |
| --- |
| **Beszámoló** |
| **Tevékenység célja:** | * Élményt nyújtó tevékenységek biztosítása.
* Család – óvoda kapcsolatának mélyítése.
* A tevékenységek során alakuljon a gyerekek hallása, ritmusérzéke, mozgása, beszédkészsége;
* a külső világ tevékeny megismertetése során fejlődjön szociális-, együttműködő-, értelmi-, verbális és testi képessége.
 |
| **Tevékenység feladata:** | * Érzelmi nevelés, valamint az emlékezet, képzelet, a figyelem fejlesztése a mese bábszínpadra vitelével
* Szereplési vágy felkeltése,
* Pontos, érthető szövegmondásra törekvés
* Szép tiszta éneklésre való törekvés, zenei színes kottával való ismerkedés
 |
| **Szervezés:** | * Feltételek megteremtése
* Szükséges eszközök beszerzése
* Utazás megszervezése Dunaszerdahelyre
 |
| **Eszközök:** | * Bábok biztosítása
* Fekete fellépő ruha biztosítása
 |
| **Kapcsolódó tevékenységek:** | * Tarka Lepke Bábfesztiválon való részvétel
 |

Základná škola s materskou školou Dávida Mészárosa - Mészáros Dávid Alapiskola és Óvoda,

   

**Előzmények:**

A Bogárvilág óvodában 2017 októberében alakítottuk meg a Futrinka Bábcsoportot. A csoport nagy lelkesedéssel vágott bele a bábozásnak. Először csak síkbábokkal, ujjbábokkal, fakanálbábokkal, de fokozatosan alternatív jellegű bábokkal próbáltuk a gyerekek által kiválasztott mesét elbábozni. Mivel a gyerekekhez az állatmesék közelebb állnak , így a gyerekek választása a „Sün Balázs“ c. verses mesére esett. A verses mese ritmusa, lüktetése, rímelése annyira magával ragadta a kis bábosokat, hogy a szöveggel nagyon könnyű dolgunk volt, igyekeztünk a szép kiejtése, hanglejtésre és a bábmozgatásra helyezni a hangsúlyt.

**Megvalósítás:**

A Dunaszerdahelyi Csaplár Benedek Városi Művelődési Központ 2018. november 23-án rendezte meg a „Tarka Lepke“ bábfesztivált, melyre a nagymácsédi Bogárvilág Óvoda Futrinka Bábcsoportját is meghívták vendégszerepelni. Nagy izgalommal készültek az óvodások Dunaszerdahelyre, hiszen nekik ez volt az első fellépés a község hátárán túl. A szülőkkel karöltve megszerveztük az utazást, autókkal indult a csoport a bábfesztiválra.

Az ünnepi megnyitó után 7 gyermekbábcsoport mutatta be a városi művelődési központ nagyszínpadán a meséjét. A Futrinka Bábcsoport negyedik fellépőként szerepelt, így lehetőségűk nyílt a más csoportok munkáját megnézni, összehasonlítani a sajátjukkal. Tapasztalatot gyűjtöttek, a színpadon már tudtak meríteni az előttük levő csapatok fellépéséből. Nem ijedtek meg a mikroportoktól sem, a nagy tér is újdonságként számított, de ügyesen helytálltak az adott szituációban, mellyel a térérzékelésük, a problémamegoldó készségük is fejlődött. A „Sün Balázs“ c. meséjükkel az óvodásaink nagy sikert arattak .

**Reflexió:**

Nekünk az óvodában a bábjáték lehetőséget nyújt arra, hogy együttesen – óvónő és óvodás gyermek – tudjunk tevékenykedni, lehetőséget ad önmagunk jobb megismerésére,

képességeink felismerésére és továbbfejlesztésére. A  gyermekek a bábok segítségével a meseszereplők bőrébe bújhatnak, a mese részesévé vállhatnak és nem utolsó sorban kellemes hangulat megteremtésére ad alkalmat a bábozás.

Nagymácséd, 2018.11.23. Bréda Szilvia,

 Projekt koordinátor